proxectonos/corpus_dominio_legal_administrativo_tmp huggingface dataset:
ORDE do 29 de marzo de 2006 pola que se dispón a encomenda á Secretaría Xeral da Presidencia da xestión do persoal dos distintos centros directivos dependentes da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/04/2006

De conformidade co disposto no artigo 15 da Lei 30/1992, do 26 de novembro, de réxime xurídico das administracións públicas e do procedemento administrativo común, e en prol dunha maior eficacia na xestión do persoal dependente dos órganos supe
riores dependentes da Presidencia da Xunta de Galicia, establecidos no Decreto 231/2005, do 11 de agosto, de acordo co disposto na disposición adicional primeira do Decreto 44/2006, do 2 de marzo, polo que se establece a estrutura orgánica dos órganos superiores dependentes da Presidencia da Xunta de Galicia,
DISPOÑO:
Artigo 1º
As competencias en materia de persoal relativas ao persoal dependente dos órganos superiores da Presidencia da Xunta de Galicia xestionaranse a través da Secretaría Xeral da Presidencia.
A xestión que se encomenda respecto do persoal concrétase nas seguintes actuacións, co alcance que en cada caso se sinala:
a) Xestión dos expedientes administrativos do persoal, incluíndo as dilixencias nos títulos administrativos, de toma de posesión, cesamento, readscricións e outras.
b) Xestión da nómina do persoal, que inclúe a tramitación de partes de variación, a súa confección, xustificación e pagamento.
c) Xestión da cobertura temporal de postos.
d) Xestión de persoal eventual, incluíndo nomeamento e cesamento.
e) Provisión de postos de traballo polo sistema de libre designación, que inclúe a súa convocatoria e nomeamento.
f) Adscrición provisional do persoal que, cesando en postos dependentes das secretarías xerais da Presidencia, queden na situación prevista no artigo 62.4º da Lei 4/1988, do 26 de maio, da función pública da Xunta de Galicia.
g) Tramitación de reclamacións previas á vía xudicial laboral e recursos en materia de persoal.
h) Xestión e autorización de permisos, vacacións e licenzas.
i) Autorización de asistencia a cursos de formación.
j) Elaboración e tramitación da proposta de relación de postos de traballo.
k) Réxime disciplinario, a excepción da separación de servizo.
l) Informes en materia de incompatibilidades.
Artigo 2º
A encomenda de xestión non supón cesión da titularidade das competencias.
Artigo 3º
A presente encomenda estará vixente en tanto en canto se manteña a súa habilitación regulamentaria.
Artigo 4º
A presente encomenda de xestión supón a avocación previa da delegación de competencias previstas no artigo 1º e) da Orde do 11 de agosto de 2005 sobre delegación de competencias no secretario xeral da Consellería de Presidencia, Administracións Públicas e Xustiza no que se refire ao persoal dependente dos órganos superiores da Presidencia da Xunta de Galicia.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de marzo de 2006.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 26 de xaneiro de 2006 pola que se nomea novo membro titular do Comité Galego de Xustiza Deportiva.
CONSELLERÍA DE CULTURA E DEPORTE — II. AUTORIDADES E PERSOAL — 28/02/2006

Por Decreto 198/1998, do 25 de xuño (DOG do 6 de xullo), constituíuse o Comité Galego de Xustiza Deportiva e estableceuse o procedemento para a designación dos seus membros.
Por Orde do 7 de xullo de 2003, e por un período de catro anos, tal e como se establece no artigo 10 do decreto anteriormente citado, nomeáronse os membros do Comité Galego de Xustiza Deportiva para o período 2003-2007.
Con data do 18 de novembro de 2005, Julio Pedrosa Vicente, membro titular do Comité Galego de Xustiza Deportiva por proposta da Dirección Xeral para o Deporte para o citado período de catro anos e presidente ata ese momento, presentou a súa dimisión ao cargo.
Para garantir o correcto funcionamento do comité, o director xeral para o Deporte, con data do 23 de xaneiro de 2006, propón a Carlos Borrás Sanjurjo como membro titular do Comité Galego de Xustiza Deportiva polo tempo que resta para esgotar este período (2003-2007), quedando o resto da composición do comité tal e como se establece na Orde do 7 de xullo de 2003.
En cumprimento do establecido no artigo 9 do citado decreto,
DISPOÑO:
Artigo único.-De conformidade co disposto no artigo 4 do Decreto 198/1998, do 25 de xuño, noméase, por proposta do director xeral para o Deporte, polo tempo que resta para esgotar este período (2003-2007), como membro titular do Comité Galego de Xustiza Deportiva a Carlos Borrás Sanjurjo.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de xaneiro de 2006.
Ánxela Bugallo Rodríguez
Conselleira de Cultura e Deporte
RESOLUCIÓN do 31 de marzo de 2006 pola que se declara a aplicabilidade da do 27 de xaneiro de 2005, sobre medidas para a prevención de incendios forestais durante o ano 2005, modificada pola Resolución do 12 de agosto de 2005.
CONSELLERÍA DO MEDIO RURAL — III. OUTRAS DISPOSICIÓNS — 07/04/2006

Co obxecto de evitar os incendios forestais afectantes aos montes galegos e de cara a eliminar ou, cando menos, paliar os danos e perdas por eles producidos aprobouse o Decreto 21/2005, do 20 de xaneiro, de prevención de incendios e regulación de aproveitamentos forestais, en uso das facultades preventivas, atribuídas á Comunidade Autónoma de Galicia pola Lei 43/2003, do 20 de xaneiro, de montes.
Mediante Resolución do 27 de xaneiro de 2005, modificada por Resolución do 12 de agosto de 2005, reguláronse unha serie de medidas e prohibicións concretas co fin de previr e evitar a aparición e propagación de incendios nos montes galegos.
Na actualidade estase a tramitar unha disposición que, en atención ás necesidades presentes na realidade galega, refunda e actualice a normativa existente en materia de prevención de incendios. No ínterin e co obxecto de clarexar a presente situación resulta conveniente declarar a aplicabilidade da antedita resolución, ata que entre en vigor a norma reguladora das medidas dirixidas a previr e evitar os incendios nos montes galegos.
En virtude do anterior,
RESOLVO:
Declarar a aplicabilidade da Resolución do 27 de xaneiro de 2005, sobre medidas para a prevención de incendios forestais durante o ano 2005, modificada pola Resolución do 12 de agosto de 2005, ata a entrada en vigor da nova normativa que regule medidas preventivas en materia de incendios forestais.
Santiago de Compostela, 31 de marzo de 2006.
Alberte Blanco Casal
Director xeral de Montes e Industrias Forestais
ORDE do 15 de marzo de 2006 pola que se autoriza o cambio de titularidade e de denominación do centro privado Campelo de Poio (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/04/2006

Examinado o expediente que presenta o centro privado Campelo de Poio (Pontevedra), código 36015962, no que solicita o cambio de titularidade e de denominación do devandito centro.
Resultando que Caja de Ahorros Provincial de Pontevedra é a titular do mencionado centro e que pasou a denominarse Caixa de Aforros de Vigo, Ourense e Pontevedra (Caixanova).
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de titularidade do centro privado Campelo de Poio (Pontevedra) a favor de Caixa de Aforros de Vigo, Ourense e Pontevedra (Caixanova), con todos os dereitos e obrigas contraídas polo cesionista Caja de Ahorros Provincial de Pontevedra, sen prexuízo das responsabilidades que poidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Segundo.-Autorizar o cambio de denominación do centro privado Campelo do concello de Poio pasando a denominarse centro privado Campelo Caixanova.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de
dous meses perante o Tribunal Superior de Xustiza de Galicia.
Santiago de Compostela, 15 de marzo de 2006.
Laura Sánchez Piñón
Conselleira de Educación e Ordenación Universitaria
ORDE do 20 de febreiro de 2006 pola que se dispón o nomeamento de vogal do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 02/03/2006

O artigo 40 da Lei 27/1992, do 24 de novembro, de portos do Estado e da mariña mercante, dispón
que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que representen aqueles.
Polo exposto, vista a proposta do ente público Portos do Estado e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Javier Suárez García como vogal do Consello de Administración da Autoridade Portuaria de Vilagarcía de Arousa e a súa ría, en representación da Administración xeral do Estado.
Santiago de Compostela, 20 de febreiro de 2006.
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 22 de novembro de 2005 pola que se nomean os vogais representantes nos consellos de administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría, Marín e ría de Pontevedra e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 02/03/2006

Advertido erro no texto da devandita orde, publicada no Diario Oficial de Galicia nº 227, do venres día 25 de novembro de 2005, cómpre facer a seguinte corrección:
Na páxina 18.881, ao referirse á Autoridade Portuaria de Vilagarcía de Arousa e a súa ría, onde di: «Faustino Laya Reboredo»; debe dicir: «Faustino Laya Torreiro».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 1 de febreiro de 2006 pola que se fixa o prezo de venda ao público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 28/02/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas pola Consellería de Sanidade e que se relacionan no anexo.
2. Estes prezos entenderanse, de ser o caso, con IVE incluído.
Santiago de Compostela, 1 de febreiro de 2006.
Mª José Rubio Vidal
Conselleira de Sanidade
ANEXO
-Efectividad y seguridad de las diferentes variantes de hemodiálisis y hemodiafiltración: 3 euros.
-La prótesis de pene en el tratamiento de la disfunción eréctil: 3 euros.
ORDE do 6 de febreiro de 2006 pola que se procede ao recoñecemento da ADSG Atrugal como organización de produtores no sector da troita.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/02/2006

ADSG Atrugal presentou ante a Consellería de Pesca e Asuntos Marítimos solicitude de recoñecemento como OPP no sector da troita.
Na revisión do expediente tívose en conta o Regulamento (CE) nº 104/2000, polo que se establece a Organización Común de Mercados no sector dos produtos da pesca e da acuicultura e o Regulamento (CE) nº 2381/2001, no referente ao recoñecemento das organizacións de produtores no sector da pesca e da acuicultura e as súas asociacións.
O artigo 5 do Real decreto 724/2003, establece que o recoñecemento dunha organización de produtores corresponde aos órganos competentes das CC.AA., cando se trate de organizacións que obteñen
o 95% ou máis da súa produción no seu ámbito territorial e, polo menos, o 80% desta sexa obtida por unidades de produción localizadas nesa comunidade autónoma. Ambas premisas son cumpridas pola ADSG Atrugal.
Por todo o anterior e facendo uso das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente
DISPOÑO:
Artigo 1º
Recoñecer a Asociación Gallega de Piscifactorías de Trucha, Atrugal como organización de produtores, sendo o seu ámbito de actuación a Comunidade Autónoma de Galicia.
Artigo 2º
ADSG Atrugal comprométese a cumprir coas obrigas das organizacións de produtores pesqueiros establecidas na lexislación vixente.
Artigo 3º
O incumprimento de calquera das condicións que permitiron o seu recoñecemento, será causa de retirada deste.
Disposición derradeira
Esta orde entrará en vigor o día seguinte da súa publicación no Diario Oficial de Galicia.
Santiago de Compostela, 6 de febreiro de 2006.
Carmen Gallego Calvar
Conselleira de Pesca e Asuntos Marítimos
RESOLUCIÓN do 3 de febreiro de 2006, da Dirección Xeral de Industria, Enerxía e Minas, pola que se aproban os documentos oficiais memoria técnica e certificado de adecuación á ITC MI IP03 e memoria técnica e certificado de adecuación á ITC MI IP04.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/02/2006

Antecedentes de feito.
Primeiro.-O 26-6-1998, a Consellería de Industria e Comercio resolveu establecer as condicións téc
nicas de aplicación ás instalacións fixas para distribución ao retallo de carburantes e combustibles petrolíferos en instalacións de venda ao público e instalacións petrolíferas de uso propio, resolución que se publicou o día 20-7-1998 no Diario Oficial de Galicia e que levaba anexo o modelo de certificado que os titulares das instalacións petrolíferas de uso propio que non requiren proxecto para a súa execución deben presentar ante a Delegación Provincial da Consellería de Innovación e Industria para a inscrición destas instalacións no rexistro correspondente.
Segundo.-O 22-11-1999 entrou en vigor o Real decreto 1523/1999, do 1 de outubro, polo que se modifica o Regulamento de instalacións petrolíferas, aprobado polo Real decreto 2085/1994, do 20 de outubro, e as instrucións técnicas complementarias MI-IP03, aprobada polo Real decreto 1427/1997, e MI-IP04, aprobada polo Real decreto 2201/1995, co que modificaba o marco no que se baseaba a normativa autonómica nomeada no antecedente de feito primeiro.
Terceiro.-Tras a entrada en vigor das referidas instrucións técnicas complementarias, cómpre actualizar as novas exixencias o modelo de certificado publicado pola dita resolución.
Por tanto, considerando os seguintes
Fundamentos de dereito.
Primeiro.-Que esta dirección xeral é competente para resolver en base ao establecido no Decreto 552/2005, do 20 de outubro, polo que se establece a estrutura orgánica da Consellería de Innovación e Industria e se distribúe a competencia para o exercicio da potestade sancionadora entre os seus órganos.
Por todo o que antecede e no exercicio das competencias que teño atribuídas,
RESOLVO:
Aprobar o documento memoria técnica e certificado de adecuación á ITC MI IP03 que figura como anexo primeiro a esta resolución, que substitúe o modelo de certificado aprobado pola Resolución do 26 de xuño de 1998, da Consellería de Industria e Comercio, como documento oficial no ámbito da Comunidade Autónoma de Galicia para os efectos da tramitación previstos no artigo 33 da instrución técnica ITC MI IP03.
Aprobar o documento memoria técnica e certificado de adecuación á ITC MI IP04, que figura como anexo segundo a esta resolución, como documento oficial no ámbito da Comunidade Autónoma de Galicia para os efectos da tramitación previstos no artigo 35 da instrución técnica ITC MI IP04.
Esta resolución será de aplicación desde o día seguinte ao da súa publicación no Diario Oficial de Galicia.
Santiago de Compostela, 3 de febreiro de 2006.
Anxo Ramón Calvo Silvosa
Director xeral de Industria, Enerxía e Minas
ORDE do 20 de febreiro de 2006 pola que se dispón o nomeamento de vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 02/03/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que representen aqueles.
Polo exposto, vista a proposta da Federación Nacional de Transportes, Comunicacións e Mar da UGT-Galicia e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Cándido Rodríguez Graña como vogal do Consello de Administración da Autoridade Portuaria de Vigo e a súa ría, en representación da organización sindical máis representativa no porto (UGT).
Santiago de Compostela, 20 de febreiro de 2006.
María José Caride Estévez
Conselleira de Política Territorial, Obras Públicas e Transportes
ORDE do 20 de febreiro de 2006 pola que se dispón o cesamento de vogal do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 02/03/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, vista a proposta do ente público Portos do Estado, e en exercicio da facultade que me
foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Óscar García Maceiras como vogal do Consello de Administración da Autoridade Portuaria de Vilagarcía de Arousa e a súa ría, en representación da Administración xeral do Estado, agradecéndolle os servizos prestados.
Santiago de Compostela, 20 de febreiro de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 20 de febreiro de 2006 pola que se dispón o cesamento de vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 02/03/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades que representen aqueles.
Polo exposto, vista a proposta da Federación Nacional de Transportes, Comunicacións e Mar da UGT-Galicia e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Víctor Pazos Lara como vogal do Consello de Administración da Autoridade Portuaria de Vigo e a súa ría, en representación da organización sindical máis representativa no porto (UGT), agradecéndolle os servizos prestados.
Santiago de Compostela, 20 de febreiro de 2006.
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Decreto 23/2006, do 16 de febreiro, polo que se establecen determinadas medidas de xestión no Parque Nacional das Illas Atlánticas de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — I. DISPOSICIÓNS XERAIS — 27/02/2006

Advertido erro no devandito decreto, publicado no Diario Oficial de Galicia nº 36, do martes, 21 de febreiro pasado, cómpre facer as oportunas correccións:
Nas páxinas 2.633, sumario, e 2.638, no título, no parágrafo 4º e nos artigos 1, 2, e 5, onde di: «Parque Nacional das Illas Atlánticas de Galicia», debe dicir: «Parque Nacional Marítimo-Terrestre das Illas Atlánticas de Galicia».
DECRETO 25/2006, do 14 de febreiro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 22/02/2006

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro suplente do Consello Económico e Social de Galicia, en representación do Sindicato Labrego Galego, María José Rodríguez Morodo.
Santiago de Compostela, catorce de febreiro de dous mil seis.
Emilio Pérez Touriño
Presidente
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 26/2006, do 14 de febreiro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 22/02/2006

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro suplente do Consello Económico e Social de Galicia, en representación do Sindicato Labrego Galego, a Xoán Monasterio Suárez.
Santiago de Compostela, catorce de febreiro de dous mil seis.
Emilio Pérez Touriño
Presidente
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 20 de febreiro de 2006 pola que se dispón o cesamento de vogais do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 22/02/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vistas as propostas do ente público Portos do Estado e da Confederación de Empresarios da Coruña, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento dos seguintes vogais do Consello de Administración da Autoridade Portuaria da Coruña, agradecéndolles os servizos prestados:
En representación da Administración xeral do Estado:
-Julián Maganto López.
En representación da Confederación Provincial de Empresarios:
-Jesús Etchevers Durán.
Santiago de Compostela, 20 de febreiro de 2006.
María José Caride Estévez
Conselleira de Política Territorial,
Obras Públicas e Transportes
ORDE do 20 de febreiro de 2006 pola que se dispón o nomeamento de vogais do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 22/02/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de
interese xeral será acordada polo órgano competente da comunidade autónoma por proposta das administracións públicas, entidades e organismos aos que representen aqueles.
Polo exposto, e vistas as propostas do ente público Portos do Estado e da Confederación de Empresarios da Coruña, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento dos seguintes vogais do Consello de Administración da Autoridade Portuaria da Coruña:
En representación da Administración xeral do Estado:
-Jesús Poncela Pardo.
En representación da Confederación Provincial de Empresarios:
-Pedro Corredoira Isasi.
Santiago de Compostela, 20 de febreiro de 2006.
María José Caride Estévez
Conselleira de Política Territorial,
Obras Públicas e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 19 de xaneiro de 2006 pola que se lle autoriza a ampliación dunha unidade de educación infantil ao centro privado Luis Vives de Pontedeume (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/02/2006

Examinado o expediente presentado polo centro privado Luis Vives de Pontedeume, no que solicita a ampliación dunha unidade de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE
do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizarlle a ampliación dunha unidade de educación infantil ao centro privado Luis Vives de Pontedeume (A Coruña), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo de un mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 19 de xaneiro de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Pontedeume.
Enderezo: avda. Ricardo Sánchez, 29-31.
Denominación: centro privado Luis Vives.
Titular: Colegio Luis Vives, Sociedad Cooperativa Limitada.
Código do centro: 15013497.
Nivel: educación infantil.
Unidades de que constaba: 2.
Unidades novas autorizadas: 1.
Composición resultante:
3 unidades de educación infantil.
6 unidades de educación primaria.
4 unidades de educación secundaria obrigatoria.
ORDE do 23 de xaneiro de 2006 pola que se autoriza o cambio de denominación do instituto de educación secundaria Os Rosais II de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/02/2006

Tendo en conta o artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, (DOG do 9 de agosto de 1996), así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que no anexo se relaciona.
Santiago de Compostela, 23 de xaneiro de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Teis.
Código do centro: 36019062.
Denominación: Instituto de Educación Secundaria Os Rosais II.
Nova denominación: Instituto de Educación Secundaria Rosais 2.
RESOLUCIÓN do 1 de febreiro de 2006 pola que se acorda o cumprimento da sentenza ditada polo Tribunal Superior de Xustiza de Galicia no recurso contencioso-administrativo 4593/1999 interposto polo Club Subacuático Bahía de Vigo contra o Decreto 211/1999, do 17 de xuño, polo que se regula a pesca marítima de recreo.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 17/02/2006

No recurso contencioso-administrativo número 4593/1999, interposto polo Club Subacuático Bahía de Vigo contra o Decreto 211/1999, do 17 de xuño, polo que se regula a pesca marítima de recreo, ditou sentenza o Tribunal Superior de Xustiza de Galicia, con data do 30 de setembro de 2003, sendo a súa parte dispositiva do seguinte teor literal:
«Resolvemos que estimando parcialmente o recurso contencioso-administrativo interposto polo Club Subacuático Bahía de Vigo contra o Decreto da Consellería de Pesca, nº 211/1999, do 17 de xuño, polo que se regula a pesca marítima de recreo, anulamos en parte o artigo 9 do devandito decreto en canto á prohibición de captura de polbo; con desestimación das restantes pretensións; sen custas».
De conformidade co establecido nos artigos 118 da Constitución e 17.2º da Lei orgánica 6/1985, do 1 de xullo, do poder xudicial, e 103 e seguintes da Lei 29/1998, do 13 de xullo, reguladora da xuris
dición contencioso-administrativa, ao ser a devandita sentenza firme, disponse o seu cumprimento nos seus propios termos e a súa publicación no Diario Oficial de Galicia.
Santiago de Compostela, 1 de febreiro de 2006.
Carmen Gallego Calvar
Conselleira de Pesca e Asuntos Marítimos
ORDE do 7 de febreiro de 2006 pola que se nomean os vogais da Comisión Interdepartamental de Ciencia e Tecnoloxía de Galicia (Cicetga).
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 16/02/2006

O artigo único do Decreto 14/2006, do 26 de xaneiro, polo que se establece a composición da Cicetga, determina que esta estará composta polo presidente, vicepresidente e secretario e un representante, con cargo de secretario xeral ou director xeral, nomeado por orde do conselleiro de Innovación e Industria por proposta de cada un dos departamentos que integran a Xunta de Galicia.
Na súa virtude, por proposta dos titulares de cada un dos departamentos da Xunta de Galicia,
DISPOÑO:
Artigo único.-Nomear os vogais da Comisión Interdepartamental de Ciencia e Tecnoloxía que se relacionan deseguido:
-Antonio Losada Trabada, secretario xeral de Relacións Institucionais da Vicepresidencia da Igualdade e do Benestar.
-Juan José Gómez Romero, director xeral de Calidade e Avaliacións das Políticas Públicas da Consellería de Presidencia, Administracións Públicas e Xustiza.
-Juan Hernández López, secretario xeral e do Patrimonio da Consellería de Economía e Facenda.
-Luis Vázquez Rodríguez, secretario xeral da Consellería de Política Territorial, Obras Públicas e Transportes.
-Rogelio Conde-Pumpido Tourón, director xeral de Promoción Científica e Tecnoloxía do Sistema Universitario de Galicia da Consellería de Educación e Ordenación Universitaria.
-Emilio Nogueira Moure, secretario xeral da Consellería de Innovación e Industria.
-Gonzalo Flores Calvete, director xeral de Investigación, Tecnoloxía e Formación Agroforestal da Consellería do Medio Rural.
-Carlos Amoedo Souto, secretario xeral da Consellería de Cultura e Deporte.
-José Manuel Peña Penabad, secretario xeral da Consellería de Sanidade.
-Mª Fátima del Pilar Linares Cuerpo, directora xeral de Innovación e Desenvolvemento Pesqueiro da Consellería de Pesca e Asuntos Marítimos.
-Emilio Manuel Fernández Suárez, director xeral de Desenvolvemento Sostible da Consellería de Medio Ambiente e Desenvolvemento Sostible.
-José Vázquez Portomeñe, secretario xeral da Consellería de Traballo.
-Encarna Otero Cepeda, directora xeral de Fomento e Calidade da Vivenda da Consellería de Vivenda e Solo.
Santiago de Compostela, 7 de febreiro de 2006.
Fernando Xabier Blanco Álvarez
Conselleiro de Innovación e Industria
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 24 de xaneiro de 2006, da División de Recursos Económicos, pola que se dá publicidade ás subvencións concedidas ao abeiro da Orde do 3 de novembro de 2005 (Diario Oficial de Galicia número 216, do 10 de novembro), pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal.
SERVIZO GALEGO DE SAÚDE — III. OUTRAS DISPOSICIÓNS — 16/02/2006

En cumprimento do disposto no artigo 18.1º da Lei 38/2003, do 17 de novembro, xeral de subvencións, e no artigo 12 da Lei 14/2004, do 29 de
decembro, de medidas tributarias e de réxime administrativo, procédese por esta resolución á publicación das axudas concedidas.
Programa e crédito orzamentario de imputación: 50 01 2121 460.0 dos orzamentos xerais da comunidade autónoma para o ano 2005.
Finalidade das subvencións: axuda para gastos derivados do normal funcionamento dos puntos de atención continuada ou zonas especiais de urxencias asumidos polos concellos.
Concellos beneficiarios e importes concedidos:
Nome do concelloImporte total
Arteixo24.455,00
Arzúa15.909,00
Boiro35.646,00
Cambre15.949,00
Cedeira14.197,00
Culleredo21.946,00
Curtis9.817,00
Fene2.685,00
A Laracha14.102,00
Melide13.822,00
Negreira14.557,00
Oleiros27.927,00
Ortigueira5.833,00
Padrón12.815,00
Ponteceso21.289,00
As Pontes de García Rodríguez18.358,00
Sada11.990,00
San Sadurniño12.372,00
Nome do concelloImporte total
Santa Comba27.170,00
Vimianzo15.513,00
Becerreá18.542,00
O Corgo14.201,00
Folgoso do Courell5.425,00
Guntín de Pallares8.293,00
Meira6.157,00
Outeiro de Rei14.025,00
Palas de Rei20.703,00
Pedrafita do Cebreiro4.929,00
Vilalba17.575,00
Bande7.710,00
Barbadás3.185,00
O Bolo2.422,00
Coles4.252,00
Castro Caldelas12.371,00
A Gudiña3.955,00
Maceda14.055,00
A Pobra de Trives9.773,00
A Veiga3.333,00
Viana do Bolo6.777,00
Bueu16.511,00
Caldas de Reis5.842,00
Cambados15.955,00
Cerdedo9.965,00
A Guarda18.797,00
Silleda15.889,00
Valga3.319,00
Santiago de Compostela, 24 de xaneiro de 2006.
Ana Fernández Pulpeiro
Directora xeral da División de Recursos
Económicos
ORDE do 19 de decembro de 2005 pola que se recoñece a Escola de Tempo Libre Aldebarán.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 20/02/2006

O Decreto 50/2000, do 20 de xaneiro, que regula o recoñecemento das escolas de tempo libre, establece no seu artigo 59.1º que o recoñecemento das escolas de tempo libre e a aprobación dos seus programas de formación, correspóndelle á Consellería de Familia, Promoción do Emprego, Muller e Xuventude.
A estrutura actual da Xunta de Galicia desenvólvese a través dos seguintes decretos:
O Decreto 211/2005, do 3 de agosto, establece a estrutura orgánica da Xunta de Galicia. Posteriormente, a través do Decreto 232/2005, do 11 de agosto, modificado polos decretos 332/2005, do 18 de agosto e 454/2005, do 1 de setembro, fixa a estrutura orgánica dos seus departamentos. No artigo 1 da citada norma establécese a estrutura orgánica básica da Vicepresidencia da Igualdade e do Benestar a cal se desenvolve a través do Decreto 517/2005, do 10 de outubro. No artigo 1 deste decreto establécese o ámbito competencial da Vicepresidencia da Igualdade e do Benestar, do que as políticas de Xuventude, nas que se enmarcan as escolas de tempo libre, forma parte.
Polo exposto, correspóndelle á Vicepresidencia da Igualdade e do Benestar o recoñecemento das escolas de tempo libre e a aprobación dos seus programas de formación.
Examinado o expediente promovido por Araceli Barros Cao, en nome e representación de si mesma, no que solicita o recoñecemento e a aprobación dos programas de formación da Escola de Tempo Libre Aldebarán, a Dirección Xeral de Xuventude e Solidariedade efectúa a proposta favorable ao recoñecemento solicitado, por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á Escola de Tempo Libre Aldebarán a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordenar a inscrición da Escola de Tempo Libre Aldebarán no Rexistro de Escolas de Tempo Libre dependente da Dirección Xeral de Xuventude e Solidariedade, correspondéndolle o número G-35.
Terceiro.-A Vicepresidencia da Igualdade e do Benestar expedirá os títulos acreditativos correspondentes ás materias impartidas pola Escola de Tempo Libre Aldebarán, sempre de acordo co establecido no Decreto 50/2000, do 20 de xaneiro, quedando
esta supeditada á supervisión e inspección ordenadas no artigo 59.2º do dito decreto.
Santiago de Compostela, 19 de decembro de 2005.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 20 de febreiro de 2006 pola que se prorroga o prazo de presentación das solicitudes de axudas para a mellora e modernización das estruturas de produción das explotacións agrarias, establecido pola Orde do 27 de decembro de 2005.
CONSELLERÍA DO MEDIO RURAL — III. OUTRAS DISPOSICIÓNS — 24/02/2006

A Orde do 27 de decembro de 2005, publicada no Diario Oficial de Galicia nº 249, do 29 de decembro, establece as bases reguladoras das axudas para a mellora e modernización das estruturas de produción das explotacións agrarias e convócaas para o ano 2006. No seu artigo 18.5º establécese que o prazo de presentación das solicitudes de axudas rematará o 3 de marzo de 2006.
Non obstante, o número de solicitudes presentadas non acada o volume de peticións realizadas en convocatorias anteriores, polo que, tendo en conta a contía da dotación orzamentaria prevista para esta orde, considérase necesario proceder á ampliación do prazo establecido inicialmente para a presentación de solicitudes.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente, e no Decreto 50/2002, do 14 de febreiro,
DISPOÑO:
Artigo único.
O prazo previsto no artigo 18.5º da Orde do 27 de setembro de 2005 (DOG nº 249, do 29 de decembro), para a presentación de solicitudes de axudas para a mellora e modernización das estruturas de produción das explotacións agrarias prorrógase ata o 15 de marzo de 2006, inclusive.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de febreiro de 2006.
Alfredo Suárez Canal
Conselleiro do Medio Rural
RESOLUCIÓN do 14 de febreiro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para proxectos empresariais de investimento que superen os 300.000 euros de gasto subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/02/2006

Mediante Resolución do 11 de marzo de 2005 publicouse a nova regulamentación das bases reguladoras das axudas do Instituto Galego de Promoción Económica para proxectos empresariais de investimento (DOG nº 58, do 28 de marzo). As mencionadas bases desenvolven o conxunto de actuacións destinadas a incentivar proxectos de investimento.
A base 17 das ditas bases establece que serán obxecto de publicación no Diario Oficial de Galicia as axudas concedidas para aqueles proxectos que superen os 300.000 euros de gasto subvencionable.
Os ditos proxectos serán financiados con cargo ás aplicacións orzamentarias 02.02.10.01.01.656700 e 02.02.10.02.01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para proxectos empresariais de investimento que superen os 300.000 euros de gasto subvencionable.
Santiago de Compostela, 14 de febreiro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº expediente: AF008.2005.1.2.
Nome/razón social: Mollertech Orense, S.L.
Importe subvencionable (euros): 7.347.219,63.
Subvención (euros): 367.360,98.
Emprego que se vai crear: 26.
Nº expediente: AF008.2005.1.32.
Nome/razón social: Eurograficas Pichel, S.L.
Importe subvencionable (euros): 5.234.015,90.
Subvención (euros): 430.965,64.
Emprego que se vai crear: 10.
DECRETO 24/2006, do 16 de febreiro, polo que se nomean os membros do Consello Asesor de RTVE en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 21/02/2006

De acordo co establecido no artigo 8 da Lei 10/1983, do 9 de decembro, reguladora do Consello Asesor de RTVE en Galicia, e de conformidade coas designacións efectuadas polo Parlamento de Galicia na súa sesión plenaria do día 30 de novembro de 2005,
DISPOÑO:
Nomear membros do Consello Asesor de RTVE en Galicia, logo do coñecemento do Consello da Xunta de Galicia na súa reunión do día dezaseis de febreiro de dous mil seis, as seguintes persoas:
María Fernanda Blanco Fernández.
Eugenia Dolores Blanco Iglesias.
Ángel Currás Fernández.
Alberto Durán Núñez.
Esther Fontán Prado.
José Luis García Casasnovas.
Xulia Guntín Araújo.
José Francisco Lorenzo Regal.
Juan José Quintáns Paredes.
Agustín Reguera Ocampo.
Ángel Sicart Giménez.
Susana Tojeiro Bouzón.
José Miguel Túñez López.
Santiago de Compostela, dezaseis de febreiro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 2 de febreiro de 2006 pola que se nomean vogais do Xurado de Expropiación de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 21/02/2006

Advertido erro no texto de devandita orde, publicada no Diario Oficial de Galicia nº 30, do luns día 13 de febreiro de 2006, cómpre facer a seguinte corrección:
Na páxina 2.102, onde di: «d) En representación do Colexio de Enxeñeiros de Camiños, Canles e Portos de Galicia: Titular: Francisco Rosado Rosal», debe dicir: «d) En representación do Colexio de Enxeñeiros de Camiños, Canles e Portos de Galicia: Titular: Francisco Rosado Corral».
CORRECCIÓN de erros.-Resolución do 24 de xaneiro de 2006, da División de Recursos Económicos, pola que se dá publicidade ás subvencións concedidas ao abeiro da Orde do 3 de novembro de 2005 (Diario Oficial de Galicia número 216, do 10 de novembro), pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionan en centros de saúde de titularidade municipal.
SERVIZO GALEGO DE SAÚDE — III. OUTRAS DISPOSICIÓNS — 21/02/2006

Advertido erro na devandita resolución, publicada no DOG nº 33, do xoves, 16 de febreiro de 2006, cómpre facer a oportuna corrección:
-Na páxina 2.419, na columna importe total correspondente co nome do concello, Folgoso do Courel, onde di:«15.425,00», debe dicir: «5.425,00».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 14 de febreiro de 2006 pola que se fan públicos os importes dos créditos reservados para o financiamento dos diferentes programas de axudas que se van conceder con cargo aos orzamentos do Instituto Galego de Promoción Económica para o ano 2006 e os seus compromisos plurianuais.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 21/02/2006

As bases reguladoras das axudas do Instituto Galego de Promoción Económica para proxectos empresariais de investimento, as bases reguladoras das axudas de salvamento e reestruturación a empresas en crise, as axudas ás pemes para a elaboración de diagnósticos empresariais, os proxectos Inesga, e as bases reguladoras das axudas aos custos de auditoría de contas nos programas de préstamos e garantías, prevén a publicación anual da reserva de crédito dispoñible para cada exercicio orzamentario, unha vez aprobados os orzamentos do Igape.
Por outra parte, publícase o importe para a concesión durante o exercicio 2006 de préstamos para financiar producións audiovisuais, unha vez esgotado o importe publicado na resolución do 22 de abril de 2002 pola que se facía público o acordo do consello de dirección do Igape que establecía un programa de préstamos para financiar producións audiovisuais.
Con data do 29 de decembro de 2005 o Parlamento de Galicia aprobou os orzamentos xerais da Comunidade Autónoma de Galicia para o ano 2006, publicados mediante a Lei 7/2005 (DOG nº 250, do 29 de decembro).
Polo que antecede,
RESOLVO:
Facer públicas, de acordo cos importes que se relacionan no anexo, as reservas de crédito que para cada programa de axuda se derivan da aprobación dos orzamentos xerais da Comunidade Autónoma de Galicia para o ano 2006 e os seus compromisos plurianuais para os exercicios 2007, 2008 e 2009.
Santiago de Compostela, 14 de febreiro de 2006.
José Antonio Delgado Arce
Director xeral do Instituto Galego
de Promoción Económica
ANEXO I
Partida orzamentaria
Finalidade
Importe
orzamento
2006
Anualidade
2007
Anualidade
2008
Anualidade
2009
Programa de investimentos
02.02 10
Programa de investimentos. Creación, ampliación e modernización de empresas. Subvención a fondo perdido.
5.000.000,00
16.000.000,00
12.000.000,00
02.02 17
Programa de investimentos. Proxectos localizados nas comarcas de Ferrol, Eume e Ortegal.
9.010.121,04
Programa de elaboración de diagnósticos empresariais
01.02 11/01/02
Programa de axudas ás pemes para a elaboración de diagnósticos empresariais.
190.631,38
Programa de empresas en crise
02.01 13/02/01
Programa de empresas en crise. Axudas de reestruturación. Subvención a fondo perdido.
300.000,00
Proxectos Inesga
02.01 01/06/03
Proxectos Inesga
200.000,00
400.000,00
Subvencion de custos de auditoría
02.01 16/04/01
Na concesión de préstamos ao audiovisual
50.000,00
Subvencion de custos de auditoría
02.01 16/04/02
Na concesión de garantías polo Igape
100.000,00
Programa préstamos
02.01 16/02/01
Préstamos para financiar producións audiovisuais
400.000,00